Lav et referat af nedenstående tekst:

Tekst:
Henrik Hecklen kan godt tillade sig at købe en ekstra sodavand i flyveren, når turen går hjem fra den pokerturnering, han har spillet på Bahamas. Hjørringenseren blev nemlig nummer to ved pokerturneringen PokerStars Caribbean Adventure 2019 (PCA), og med det følger en pengepræmie på 1,3 millioner dollars – svarende til omkring 8,5 millioner danske kroner. Selvom en nummer to jo er den første taber, så er Henrik Hecklen alligevel godt tilfreds med turneringens udfald og hans start på 2019. Det skriver Henrik Hecklen selv på sin twitter-profil. Henrik Hecklen gik ind til finalen som den spiller med anden flest penge ved finalebordet, som bestod af fem spillere i alt. En sejr kunne have givet hjørringenseren en pengepræmie på 1,7 millioner dollars, men Henrik Hecklen er altså fint tilfreds med sin andenplads.

Referat:
Den nordjyske pokerspiller Henrik Hecklen tager 1,3 millioner dollars med sig fra pokerturneringen PCA på Bahamas.